Den Vest-Sjællandske Avis, 1833-04-16
Captain Beecheys Ophold paa Sandwicherne (Fortsættelse.) Førend Tamehamehas Død bleve temmelig mange Huse byggede paa Woahoo i Europæisk Smag, Skibe, Vaaben og Munition vare opkiøbte for det solgte Sandeltræe. Seilladsen paa det stille Ocean blev formedelst Freden meere udbredet og Sandwichøerne bleve hyppigere besøgte. Afskaffelsen af Tab havde tilveiebragt en total Forandring i den selskabelige Tilstand og den hyppige Forbindelse med Udlændinger tilveiebragte en Forkiærlighed for Pynt og Luxusartikler, som endnu mere tiltog ved Kongefamiliens Reise til England. Saaledes giorde Civilisationen Fremskridt, hvilket ogsaa maatte forventes under saa gunstige Omstændigheder. Da vi vare i Woahoohavde nogle anseelige Amerikanske Kiøbmænd etableret sig i Staden, som havde Forraad til Salg af alle sædvanlige Amerikanske Fabrikvare, chinesiske Varer, Vine og næsten alle nødvendige Artikler for Skibsvæsnet. Staden har to Giestgivergaarde, hvori man kunde leve anstændigt for en Dollar om Dagen, to Billardværelser, hvoraf to tilhørte Boki og 10 til 12 Værtshuse, hvori der blev udskiænket Brændeviin. I Høvdingernes Huse forefandt man Borde og Stole, og i Kahumanas Sophaer, hvori Puderne vare betrukne med Fløiel og Silke. Jndvaanerne vare ikke allene tilfredse med Livets Beqvemmeligheder; men attraaede endog Luxusartikler i en overordentlig Grad. Kahumana fyldte sine Magaziner med de kostbareste chhinesiske Silketøier og havde kiøbt af et eneste Skib for 4000 Dollars, Boki kiøbte en Service for 3000 Dollars, som han forærede Kongen; desuden besad han selv andre, saaledes een af meget konstigt slebet Glas, af Pallarts og Greens Værkstæder i London. Med disse Fremskridt i Luxus foregik tillige paafaldende Forandringer i Landets borgerlige og politiske Indretninger: Dengang vi besøgte Kongen lod han sig altid ledsage af en bevæbnet Livvagt. Naar en Officeer traadte ind i Kongens Boepæl saa præsenterede Skildvagten Gevær. Soldaterne løste hinanden af paa Voldene af Castellet, som var besat med 40 Kanoner, og i Staden hørte man dem ofte om Natten raabe: Hvem der. - Om Foraaret og Efteraaret vrimlede Havnen af udenlandske Skibe, ofte 50 af Gangen. Øen var i Besiddelse af 5000 Gevære, 300 Mand vare paa en regelmæssig Maade exercerede og eqviperede og Landets Flag varede dagligen fra 5 Brigger og 8 Skonnerter. Staten havde allerede Consuler i Storbrittannien og de forenede Stater havde, afsluttet Alliancer med diss se Lande, og det er for nyelig bleven forkyndet at en Expedition er udrustet for at tage de Nye Hebridiske Øer i Besiddelse. - Man kunde neppe forvente en saa høi Grad af Civilisation ved Øernes afliggende Beliggenhed og deres svage Forbindelse med andre Nationer; man maae haabe at denne Omdannelse maae ikke gaae alt for rask tilværks med Hensyn til Landets sande Fordeel, som allerede har at vedligeholde flere kostbare Jnstituter og at tilfredsstille overdrevne Jdeer, imedens dets Resourcer bestandig aftage og ere næsten udtømmede. Tamthamehas Skatte og det kostbare Sandeltræe, som især have bragt Landet i Flor, ere for det meste blevne anvendte til at kiøbe Luxusartikler, som vel ved det første Blik synes at røbe Magt og Velstand; men Sandeltræet behøver flere Aar for at voxe i, inden det kan fældes med Fordeel, og da man ikke har været betænkt paa dets Cultur, saa begynder Træet at blive sieldent, imedens Nationalgielden, voxer betydeligt til. Jmedens vi opholdt os i Honoruru saae Regieringen sig nødsaget til for at spare Omkostningerne paa dets Transportering dertil at forpligte enhver Jndvaaner under en Mulct af 4 Dollars at bringe en Pekul eller 133 Pund til Staden, for at afbetale Statsgielden med det Træe, som saaledes blev bragt dertil. Men det meste Træe, som saaledes blev bragt dertil, var krumt og svagt og kunde allene bruges til Røgelse i Joshusene i China; men ifølge en der udkommet Ordre maae det ei dertil længer anvendes. Sandeltræet paa Sandwich øerne har desuden ikke nær den behagelige Lugt, som det paa Malabar, Ceylon og andre indiske Øer. Men naar man undtager Salget af dette Træe, af Salt og af raae Producter til Koffardieskibene, og Havnetolden, saa har Regieringen ingen betydelige Jndtægter for at dække sine Udgivter. - Høvdingerne, som indsaae at en Crisis nærmede sig, søgte at betiene sig af enhver Leilighed til at profitere, saaledes: da Sukkerrøret voxede i stor Mængde paa Øen, saa har man forsøgt paa at fabrikere Sukker; men som hidindtil ikke har villet lykkes, men en vis Marini var i Begreb med, da Beechey var paa Øen, at bygge en Sukkermølle. Man begynder ogsaa at indføre Bomulds, Kaffe-, Kryderie= og Tobaks avlen paa Øerne. Meget Salt produceres paa Øerne og Hør voxer paa dem af en meget god Qvalitet.